# 2

Kai Willadsen
kai.willadsen@gmail.com 2012
Δημήτρης Σπίγγος
dmtrs32@gmail.com 2014

# Φιλτράρισμα αρχείων

Όταν συγκρίνετε φακέλους, μπορεί να θέλετε να μπορείτε να αγνοήσετε κάποια αρχεία. Για παράδειγμα, μπορεί να θέλετε να δείτε μόνο αρχεία που είναι παρόντα και διαφορετικά και στους δύο φακέλους, αγνοώντας αυτά που είναι τα ίδια ή υπάρχουν μόνο σε έναν φάκελο. Εναλλακτικά, μπορείτε να αγνοήσετε όλα τα αρχεία στον κατάλογό σας .git, ή να αγνοήσετε όλες τις εικόνες.

Το Meld έχει πολλούς διαφορετικούς τρόπους για να ελέγξει ποια αρχεία και τι είδους διαφορές βλέπετε. Μπορείτε να φιλτράρετε με βάση τις διαφορές μεταξύ ενός αρχείου σε όλους τους φακέλους ή τα ονόματα αρχείου και φακέλου. Μπορείτε επίσης να πείτε στο Meld να θεωρίσει τα ονόματα αρχείων ως ανεξάρτητα από πεζά/κεφαλαία. Τελικά, μπορείτε να χρησιμοποιήσετε τα φίλτρα κειμένου για να αλλάξετε τι οι συγκρίσεις φακέλου και αρχείου βλέπουν.

Οποιαδήποτε φίλτρα κειμένου έχετε ορίσει εφαρμόζονται αυτόματα όταν συγκρίνετε φακέλους. Τα αρχεία που είναι ταυτόσημα μετά από όλα τα φίλτρα κειμένου που εφαρμόζονται δεν είναι τονισμένα ως διαφορετικά, αλλά εμφανίζονται σε πλάγια.

# Φιλτράρισμα διαφορών αρχείου

In a folder comparison, each line contains a single file or folder that is present in at least one of the folders being compared. Each of these lines is classified as being either Modified, New or Same:

## Τροποποιημένο

Το αρχείο υπάρχει σε πολλούς φακέλους, αλλά τα αρχεία είναι διαφορετικά

## Νέο

Το αρχείο υπάρχει σε έναν φάκελο, αλλά όχι σε άλλους

## Ίδιο

Το αρχείο υπάρχει σε όλους τους φακέλους και είναι το ίδιο παντού

Μπορείτε να αλλάξετε τους τύπους των διαφορών που βλέπετε στην τρέχουσα σύγκριση χρησιμοποιώντας τα πλήκτρα Ίδιο Νέο και Τροποποιημένο στην εργαλειοθήκη ή στο μενού ΠροβολήΚατάσταση αρχείου.

Προς το παρόν, μπορείτε να φιλτράρετε μόνο αρχεία με βάση την κατάστασή τους· οι φάκελοι δεν μπορούν να φιλτραριστούν με αυτόν τον τρόπο. Για παράδειγμα, δεν μπορείτε να πείτε στο Meld να αγνοήσει όλους τους φακέλους που περιέχουν μόνο νέα αρχεία. Ένας φάκελος που περιέχει μόνο "Νέα" αρχεία μπορεί να εμφανίζεται ως κενό, αλλά ακόμα παρών.

# Φιλτράρισμα ονόματος αρχείου

Το Meld έρχεται με ένα χρήσιμο σύνολο φίλτρων ονόματος αρχείου που σας επιτρέπουν να αγνοήσετε τα αδιάφορα αρχεία και φακέλους όπως συνηθισμένα εφεδρικά αρχεία και τους φακέλους μεταδεδομένων ή συστήματα ελέγχου εκδόσεων. Κάθε φίλτρο ονόματος αρχείου μπορεί να ενεργοποιηθεί ξεχωριστά ή να απενεργοποιηθεί από το πλήκτρο Φίλτρα στην εργαλειοθήκη ή στο μενού ΠροβολήΦίλτρα αρχείων.

Μπορείτε να προσθέσετε, να αφαιρέσετε ή να αλλάξετε τα φίλτρα ονόματος αρχείου από την ενότητα Φίλτρα αρχείων του διαλόγου Προτιμήσεις. Τα φίλτρα του ονόματος αρχείου ορίζουν υποδείγματα ονομάτων αρχείων που δεν θα κοιταχτούν κατά την εκτέλεση σύγκρισης φακέλου. Οποιοδήποτε αρχείο ταιριάζει σε ένα ενεργό φίλτρο δεν θα εμφανιστεί καν στη σύγκριση δένδρου. Τα φίλτρα ονόματος αρχείου ταιριάζουν και σε αρχεία και σε φακέλους· αν ένας φάκελος ταιριάζει σε ένα φίλτρο, αυτός και όλα τα περιεχόμενά του αγνοούνται.

Τα φίλτρα ονόματος αρχείου ταιριάζουν σύμφωνα με τα υποδείγματα συμφωνίας κελύφους. Για παράδειγμα, το `*.jpg` θα ταιριάξει με όλα τα ονόματα αρχείων που λήγουν σε `.jpg`. Ο παρακάτω πίνακας εμφανίζει όλους τους χαρακτήρες συμφωνίας κελύφους που αναγνωρίζει το Meld.

## Υποδείγματα συμφωνίας κελύφους

Σύμβολο υποκατάστασης | Ταιριάζει
--- | ---
`*` | οποιονδήποτε (δηλ., μηδέν ή περισσότερους χαρακτήρες)
`;` | ακριβώς έναν χαρακτήρα
`[abc]` | οποιονδήποτε έναν από τους καταχωρισμένους χαρακτήρες
`[!abc]` | οποιονδήποτε εκτός από έναν από τους καταχωρισμένους χαρακτήρες
`{cat,dog}` | είτε "cat" ή "dog"

Η αλλαγή της ρύθμισης Ενεργό ενός φίλτρου στον διάλογο Προτιμήσεις αλλάζει αν αυτό το φίλτρο είναι ενεργό από προεπιλογή.

Η ενεργοποίηση ενός φίλτρου από το μενού ή την εργαλειοθήκη ενεργοποιεί ή απενεργοποιεί μόνο για αυτή τη σύγκριση.

# Ονόματα αρχείων ανεξάρτητα από πεζά/κεφαλαία

Τα αρχεία συγκρίνονται σε όλους τους καταλόγους σύμφωνα με το όνομά τους. Αυτή η σύγκριση εξαρτάται από πεζά/κεφαλαία από προεπιλογή· δηλαδή, τα αρχεία README, readme και ReadMe θα φαίνονται όλα ως διαφορετικά αρχεία.

Κατά τη σύγκριση φακέλων σε μερικά συστήματα αρχείων (π.χ., HFS+ ή FAT) μπορεί να θέλετε να εξαναγκάσετε το Meld να συμπεριφερθεί στα ονόματα αρχείων ως ανεξάρτητα από πεζά/κεφαλαία. Μπορείτε να το κάνετε επιλέγοντας ΠροβολήΠαράβλεψη πεζών-κεφαλαίων ονόματος αρχείου από τα μενού.