# 1

Kai Willadsen
kai.willadsen@gmail.com 2012
Δημήτρης Σπίγγος
dmtrs32@gmail.com 2014

# Ξεκινώντας τη σύγκριση αρχείων

Το Meld σας επιτρέπει τη σύγκριση δύο ή τριών αρχείων κειμένου πλάι-πλάι. Μπορείτε να ξεκινήσετε μια νέα σύγκριση αρχείου επιλέγοντας το στοιχείο μενού ΑρχείοΝέο....

Αφού έχετε επιλέξει τα αρχεία σας, το Meld θα τα εμφανίσει πλάι-πλάι. Οι διαφορές μεταξύ των αρχείων θα επισημανθούν για να κάνουν τις μεμονωμένες αλλαγές πιο εύκολες να παρατηρηθούν. Η επεξεργασία των αρχείων θα κάνει την σύγκριση να ενημερωθεί άμεσα. Για λεπτομέρειες στην περιήγηση μεταξύ μεμονωμένων αλλαγών και πώς να χρησιμοποιήσετε την επεξεργασία με βάση τις αλλαγές, δείτε .

# Οι συγκρίσεις αρχείων του Meld

Υπάρχουν πολλά διαφορετικά μέρη σε μια σύγκριση αρχείων. Τα πιο σημαντικά μέρη είναι οι επεξεργαστές όπου εμφανίζονται τα αρχεία σας. Πέρα από αυτούς τους επεξεργαστές, οι περιοχές γύρω από και μεταξύ των αρχείων σας σάς δίνουν μια οπτική επισκόπηση και ενέργειες που θα σας βοηθήσουν να χειριστείτε τις αλλαγές μεταξύ των αρχείων.

Στα δεξιά και αριστερά του παραθύρου, υπάρχουν δύο μικρές κάθετες γραμμές που εμφανίζουν ποικίλες χρωματιστές ομάδες. Αυτές οι γραμμές σχεδιάστηκαν για να σας δώσουν μια επισκόπηση όλων των διαφορών μεταξύ των δυο σας αρχείων. Κάθε χρωματιστή ομάδα απεικονίζει μια ενότητα που εισάγεται, διαγράφεται, αλλάζεται ή συγκρούεται στα αρχεία σας, ανάλογα με το χρησιμοποιούμενο χρώμα της ομάδας.

Ανάμεσα σε κάθε ζεύγος αρχείων υπάρχει ένα τμήμα που εμφανίζει την αντιστοιχία των αλλαγμένων ενοτήτων μεταξύ τους στα αρχεία σας. Μπορείτε να πατήσετε στα βέλη σε ένα τμήμα για να αντικαταστήσετε τις ενότητες σε ένα αρχείο με ενότητες από το άλλο αρχείο. Μπορείτε επίσης να διαγράψετε, να αντιγράψετε ή να συγχωνεύσετε αλλαγές. Για λεπτομέρειες όσον αφορά τα μεμονωμένα τμήματα αλλαγών, δείτε .

# Αποθήκευση των αλλαγών σας

Αφού έχετε τελειώσει την Επεξεργασία των αρχείων σας, πρέπει να αποθηκεύσετε κάθε αρχείο που έχετε αλλάξει.

Μπορείτε να πείτε αν τα αρχεία σας έχουν αποθηκευτεί από την τελευταία αλλαγή από το εικονίδιο αποθήκευσης που εμφανίζεται δίπλα στο όνομα του αρχείου πάνω από κάθε αρχείο. Επίσης, η ετικέτα σημειωματαρίου θα εμφανίσει έναν αστερίσκο (`*`) μετά από κάθε αρχείο που δεν έχει αποθηκευτεί.

Μπορείτε να αποθηκεύσετε το τρέχον αρχείο επιλέγοντας το στοιχείο μενού ΑρχείοΑποθήκευση, ή χρησιμοποιώντας την συντόμευση πληκτρολογίου CtrlS.

Η αποθήκευση αποθηκεύει το τρέχον εστιασμένο αρχείο, που είναι το αρχείο που περιέχει τον δρομέα. Αν δεν μπορείτε να πείτε ποιο αρχείο είναι εστιασμένο, μπορείτε να πατήσετε στο αρχείο για να εστιάσετε πριν την αποθήκευση.